CELEX: 32014D0775
Language: lv
Date: 2014-11-07 00:00:00
Title: Padomes Lēmums 2014/775/KĀDP ( 2014. gada 7. novembris ), ar ko pagarina Lēmumu 2014/73/KĀDP par Eiropas Savienības militāro operāciju Centrālāfrikas Republikā ( EUFOR RCA )

8.11.2014   
            
            
               LV
            
            
               Eiropas Savienības Oficiālais Vēstnesis
            
            
               L 325/17
            
         PADOMES LĒMUMS 2014/775/KĀDP
   (2014. gada 7. novembris),
   ar ko pagarina Lēmumu 2014/73/KĀDP par Eiropas Savienības militāro operāciju Centrālāfrikas Republikā (EUFOR RCA)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Apvienoto Nāciju Organizācijas Drošības padome (ANO DP) 2014. gada 28. janvārī pieņēma Rezolūciju 2134 (2014), ar ko Eiropas Savienību pilnvaroja izvietot operāciju Centrālāfrikas Republikā.
            
         
               (2)
            
            
               Padome 2014. gada 10. februārī pieņēma Lēmumu 2014/73/KĀDP (1), nosakot, ka Eiropas Savienības militārajai operācijai Centrālāfrikas Republikā (EUFOR RCA) būtu jānoslēdzas ne vēlāk kā sešus mēnešus pēc tam, kad tā būs sasniegusi pilnīgu darbības spēju.
            
         
               (3)
            
            
               Centrālāfrikas Republikas pagaidu prezidents 2014. gada 10. septembrī nosūtīja vēstuli Savienības Augstajai pārstāvei ārlietās un drošības politikas jautājumos (AP), lūdzot pagarināt misiju EUFOR RCA.
            
         
               (4)
            
            
               Ir jānodrošina raita pāreja no EUFOR RCA misijas uz Apvienoto Nāciju Organizācijas Daudzdimensionālo integrēto stabilizācijas misiju Centrālāfrikas Republikā (MINUSCA), kā noteikts ar ANO DP Rezolūciju 2149 (2014), līdz brīdim, kad MINUSCA varēs uzņemties pilnīgu atbildību par drošību Bangi apgabalā.
            
         
               (5)
            
            
               2014. gada 21. oktobrī ANO DP pieņēma Rezolūciju 2149 (2014), atļaujot pagarināt EUFOR RCA līdz 2015. gada 15. martam.
            
         
               (6)
            
            
               Tāpēc attiecīgi būtu jāgroza Lēmums 2014/73/KĀDP,
            
         IR PIEŅĒMUSI ŠO LĒMUMU.
   1. pants
   Lēmumu 2014/73/KĀDP groza šādi.
   
               1)
            
            
               Lēmuma 1. panta 1. punktā vārdus “četros līdz sešos mēnešos” aizstāj ar vārdiem “deviņos mēnešos”.
            
         
               2)
            
            
               Lēmuma 10. panta 2. punktu aizstāj ar šādu:
               “2.   Finanšu atsauces summa EUFOR RCA kopējo izmaksu segšanai laikposmā līdz 2014. gada 15. decembrim ir EUR 25,9 miljoni. Finanšu atsauces summa EUFOR RCA kopējo izmaksu segšanai laikposmā no 2014. gada 16. decembra līdz 2015. gada 15. martam ir EUR 5,7 miljoni.
               Lēmuma 2011/871/KĀDP 25. panta 1. punktā minētā finanšu atsauces summas procentuālā daļa laikposmā līdz 2014. gada 15. decembrim ir 50 %. Lēmuma 2011/871/KĀDP 25. panta 1. punktā minētā finanšu atsauces summas procentuālā daļa laikposmā no 2014. gada 16. decembra līdz 2015. gada 15. martam ir 0 %.”.
         
               3)
            
            
               Lēmuma 12. panta 2. punktu aizstāj ar šādu:
               “2.   EUFOR RCA darbība beidzas 2015. gada 15. martā.”.
         2. pants
   Šis lēmums stājas spēkā tā pieņemšanas dienā.
   
      Briselē, 2014. gada 7. novembrī
      
         
            Padomes vārdā –
         
         
            priekšsēdētājs
         
         P. C. PADOAN
      
   
   
      (1)  Padomes Lēmums 2014/73/KĀDP (2014. gada 10. februāris) par Eiropas Savienības militāro operāciju Centrālāfrikas Republikā (EUFOR RCA) (OV L 40, 11.2.2014., 59. lpp.).